TAMURT – Illa yiwen umezdaY di taddart n IYil isem-is Mḥend u Bujemea ; yeYli-d deg aṭṭan ; netta niqal ur ikkat ula d abeḥri. Akk-a seg ass n ssebt, lewhi lmeYreb, yuYal-d i tyessawt, ittali-d s lmal-is tin n tmara tameddit seg ubrid n t tasift n Buqfa. Taqeḍeit n tYeṭṭen tezwar-d zzat n ttyuga n yezgaren, i tebea-d aYyul s tteebga n yesYaren.
Si tama ar tayeḍ n tteabga, ersen suffala imeddasen n wedles. Netta yegwra-d Yer deffir ak d weqjun-is imi isemma “ ṭayu ”, iḍfer it-id ar tama, tikelt daw, tikelt nnig ubrid « medlen-d tikli n terkeft ». Deg ubrid mi d ibda tikli, Mḥend u Bujemea, ittḥulfu ibda-t-id usemmiḍ Yef tuyat-is. Ittxemmim weḥdes, iqqar-as : d acu i yi-d-ibdan akka tura ?. Lla izdeY-it weYbel, iqqar-as : “ma mačči ttissit nni d-swiY di Tasift n Buqfa mi-d-uliY s-lmal-iw, ugadeY ahat d lğunun (i ten ixezzu Ṛebbi) iy-id iwwten mi kniY akken swiY-d mbla ma semmaY, ma xezzaY Yef « isaediyen nni n Ṛebbi”. Akken i d-ikcem s lmal-is ar ufrag n lḥaṛar-s, aqaẓan n waman ires-d, thegga-t-id Tasaedit qbel a d-awḍent tYeṭṭen. Akken kan i d-kecment, meḥgagint-as, zzint as ttemdeggarent anta ara iswen ttamezwarut, acku ffudent meṛṛa ttirni. Mi swant irkell ; ṛwant, ruḥent qqbala ar tegrurt nsent ad staefunt wa ad errent ifeẓẓ af ayen sbeleent kra ikka wass.
Tameṭṭut n Mḥend u Bujemea, illan tesewway imensi, tekker teqqubel-d tiYeṭṭen teqqar-asent : viiit, bit ! Viiit, a rrbeḥ-iw ! bitemt…! TiYeṭṭen uYent-as awal, lla ttemsetbaeent, keččement yiwet-yiwet, ta deffir n ta. Argaz ilha-d d zayla lla s-d-isrusuy tteebga nni n yesYaren ak d iqettunen n wedles d ttaeellaqt n tidegt sufella-s. Mi fukent anekcum tYeṭṭen, azger amezwaru iḍall-d s uqerruy-is ar wemnar iqubel tameṭṭut ar wagens. Nna Tasaedit n At-Aeli-Umeẓyan tenṭeq ar wezger, tenna : ṛuḥ a mmi ṛuḥ ! Terra-t d mmi-s am akken tameṭṭut tezmer lmal a d yuYal d derya-s. Azger as-tiniḍ am akken ifhem-as-id ula d netta, irfed-d swallen, imuqel-itt-id, dYa issekna aqerruy-is, ikcem ar udaynin. Gma-s iḍfer-it-id deffir-s, fiḥel ma yexuyel. Nna Tasaedit tetbae-iten, teqqen-iten. Ma ttiYeṭṭen, terra-d kan fell-asent tawurt n tegrurt. Argaz ifuk asrusu n tteabga, atan ilha ifetti-yas-id tineqqalin d wagus i tbarda, ikka-yas-id s deffir, imaken zzayla t-ttembbiwil, t ttemmeY ma illa kra ar d ger s imi-s ; Mḥend u Bujemea am akken tYaḍ-it lhica ines, iqqar-as : “ccaaa !.. tura a d am defkeY lqut-im am ifk Ṛebbi ursu akkem issu ncallah ! Zayla iban taeya u telluẓ-d deg webrid. Yiwen ufus seddawa n tqerruyt n tbarda wayeḍ deg llzum-is, ijbed-itt ar deffir af tikelt akken a tt-issenser. Lḥica teḥulfa i-yiman-is ttafessast « am texnact s uffela n waman ».
Tasaedit n At-Aeli-Umeẓyan, mi teqqen izgaren teffeY-d ar berra a tteiwen argaz-is, acku twala-t udem-is yexser, mačči am ussan nniḍen, iban mačči d eeggu is igan akken. Tasaedit lla ikcem-itt weYbel dYa tenṭeq ar wergaz, tenna :
D acu akk-a ik yuYen ay argaz !…Atan udem-ik yexser ?
Netta, yessussem kan, yugad amma a ttijear ; nettat tetḥeyyer, teawed tesseqsa-t :
NniY-ak-in : d acu ik yuYen ay aragaz ass agi, aeni tuḍneḍ ? DYa imir yerra-d s wawal, inna :
Waqila tebda-yid tawla tameddit agi… Tassasedit n At Aeli u Meẓyan temmeY a ttssekcem aYyul ar udaynin ; t degger-it s ufus-is, tendeh as : err…kcem tura a ak-ifk Ṛebbi ursu ak issu !
Lqerb nni mi tqerreb ar tama-s, tewwet-itt-id tareḥt n tidi armi qrib i tt-tesrae si lfuḥa. Tameṭṭut teqqen zayla ma Mḥend u Bujemea iddem-d imeddasen n wedles d wemger ; iqerreb ar lmedwed n wezger amezwaru, yewwet iceddi n umeddas s umger a t-yefsi ma d azger lla iẓẓa-d imi-s ar wayen ittraju at iger s imi-s. Isubb aqensis-is, ibda afeẓẓi d weYẓaẓ am umdan i tYeẓẓen taga.
YuYa ar lmedwed n wi-sin, ixdem am umezwaru, ifsi iceddi n umeddas n wedles, azger ibda aseblae n tuččit-ines. Tusa-t-id am yal tikelt akkagi mara sen ifk adles i yezgaren-is iqqar-as : “WehmeY tura amek lmal ur yugad ara a ten icelleḥ icenfiren nsen ?”
Tassaedit tesmar-as alim i weYyul, ula d netta, lla itwerrim s yenn teddem-d talawt n tidegt a tteteelleq i tYeṭṭen ittrajun ula d nutenti amur-nsent. Argas-is atan ibrek af lkanun armi qrib a t idel s yiman-is ; dYa kra kan indeh-d :
A Yiwel a tameṭṭut ssuyi-d, atan ḥusseY iman-iw waqil tebda-yid tawla nni n tidett ! IYesmaren n Mḥend u Bujemea tqerbuben ma d taksumt-is teskaččew am winna n uyaziḍ inecwen. Tasaedit teffeY-d tura si tegrurt, temmeY ar ucacfal t senser-d yiwen uxellal n tadu‚ d azuran terna yas-id taferracit, tessersiten-id Yer tesga i wergaz-is. Tefser imir taferracit nni t-setbeea-s tasumta illan yagi ddaw n taerict ; argaz ibedd ittraju melmi ara tfak. YeYli Yer wussu, yeskwer am llufan di teabbuṭ n yemma-s seg aṭṭan ig yettaYen degs ugeswaḥ. Terna tesbur-as axellal n tadu‚ d aẓayan, teḍfes-it af sin tesbur-it yis seg iḍarren armi d aqerruy ; yernu d nettat it-iẓḍan, yak ttaeebbwajt.
Sufella n lkanun, tacuyt trekkem, yak ass-a d seksu s-ibawen itennawel tmeṭṭut-is, yerna lqut n lalla* Tasaedit ad tYeẓẓeḍ iḍudan-ik a bnadem mara a t-eerḍeḍ. Mḥend u Bujemea iYesmaren-is ttqerbuben isetabae-as s unazae amzun ttimendert. Ineddeh : ayaah, ayemmaaa…! Icebbwel-asen akk lğiran. Yemma-s ugeswaḥ, temmut zzman ayagi maca issawal i tyemmatt-is am akken ad t-as tura kan ad ḥareb fell-as am asmi illa d llufan itturar. YuYal am llufan netta yesean acḥal d i laemer-is. Tassaedit, nettat ilaq ad telhu d kullec, akka d argaz amcum yuḍnen, akka d telha-d d imensi, maena tenṭeq ar Yur-s tenna : “ay argaz ak in-ernuY yiwen waedil !? Ih ! is yerra, terna-yas wayeḍ, akken argaz mazal-it lla ittlejlig, ittergigi si tawla am ifer n usefsaf.
Hand Berkouk
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn